Diari Oficial de la Generalitat Valenciana


Sumari del DOGV 6179, del 07-01-2010 (2009/14766)

ORDRE de 15 de desembre de 2009, de la Conselleria de Benestar Social, per la qual es regulen i es convoquen ajudes per a finançar activitats complementàries i extraescolars, dutes a cap per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a fi la conciliació de la vida familiar i laboral, durant l'any 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6179

Data del DOGV
:   07-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14703


Data del document
:   15-12-2009

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 15 de desembre de 2009, de la Conselleria de Benestar Social, per la qual es regulen i es convoquen ajudes per a finançar activitats complementàries i extraescolars, dutes a cap per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a fi la conciliació de la vida familiar i laboral, durant l'any 2010. [2009/14302]
La incorporació de la dona al mercat de treball constituïx un factor determinant dels canvis socials més recents i resulta necessari configurar un sistema que regule les relacions socials sorgides i un nou mode de cooperació entre dones i hòmens que permeta un repartiment equilibrat de responsabilitats en la vida professional i en la privada.
La necessitat conciliació del treball i la família ha sigut plantejada, en tots els nivells, com una condició vinculada de forma inequívoca a la nova realitat social. Açò comporta una complexa i difícil problemàtica que cal abordar, no sols amb importants reformes legislatives, sinó amb l'exigència de promoure addicionalment servicis d'atenció a les persones en un marc més ampli de política de família i, entre les moltesde les qüestions que planteja, es troba l'adequació de l'horari escolar al món laboral.
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'Àmbit de la Comunitat Valenciana inclou, dins de les responsabilitats de la Generalitat, la de donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.
Per a la consecució d'estos objectius, a la Conselleria de Benestar Social li correspon fomentar, de mode especialitzat, les actuacions tendents a la protecció i promoció de l'estructura familiar, com a nucli natural i fonamental.
L'article 11 del Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, disposa que a la Direcció General de la Dona i per la Igualtat li correspon elaborar, promoure i executar les mesures necessàries per fer efectiu el dret d'igualtat de tracte i d'oportunitats entre dones i hòmens, amb independència de la seua circumstància i condició, i promoure la seua participació en totes les esferes de la vida política, civil, laboral, econòmica, social i cultural de la Comunitat Valenciana.
Per a aprofundir en la consecució dels objectius de les Polítiques d'Igualtat d'Oportunitats del Consell per mitjà de l'adequació i creació de servicis sociocomunitaris que permeten a les dones i als hòmens compatibilitzar la seua activitat familiar i professional, s'incentiva l'organització d'activitats extraescolars en els centres educatius, per a atendre les xiquetes i xiquets fora de l'horari escolar i en períodes vacacionals.
Per tot l'anterior, i fent ús de les facultats que em conferixen l'article 47.11 del Text Refós de la Llei d'Hisenda pública de la Generalitat Valenciana, aprovat pel Decret Legislatiu de 26 de juny de 1991, i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social,
ORDENE
Article 1
És objecte de la present ordre la convocatòria d'ajudes destinades a les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen activitats extraescolars i complementàries dirigides a la conciliació de la vida familiar i laboral, en l'exercici de 2010.
Article 2
Aprovar les bases per les quals es regix esta convocatòria, incloses com a annex I de la present ordre.
Article 3
1. L'eficàcia d'esta convocatòria queda condicionada a l'existència, en els Pressupostos de la Generalitat per a l'exercici econòmic corresponent a l'any 2010, de crèdit adequat i suficient per a atendre les ajudes previstes en la present ordre i caldrà publicar en el Diari Oficial de la Comunitat Valenciana a este efecte la resolució de la Conselleria de Benestar Social en què es determinen les línies pressupostàries i la quantia global màxima que servisca de suport a estes.
2. Les ajudes concedides per mitjà d'esta ordre no necessiten ser notificades a la Comissió Europea, per no reunir tots els requisits de l'apartat 1 de l'article 87 del Tractat CE, atés que les ajudes van dirigides a un col·lectiu que no exercix activitat econòmica.
DISPOSICIONS FINALS
Primera
S'autoritza el subsecretari i la directora general de la Dona i per la Igualtat de la Conselleria de Benestar Social perquè, en l'àmbit de les seues competències, adopten les mesures necessàries per al desplegament i l'aplicació d'esta ordre.
Segona
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Esta ordre, que esgota la via administrativa, podrà ser recorreguda potestativament en reposició o bé directament s'hi podrà interposar recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Benestar Social en el termini d'un mes comptador des de l'endemà de la seua publicació.
b) El recurs contenciós administratiu haurà d'interposar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.
València, 15 de desembre de 2009
La consellera de Benestar Social
ANGÉLICA SUCH RONDA
ANNEX I
Bases
Primera. Objecte i àmbit
1. Es convoquen ajudes dirigides les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen, en l'exercici de 2010, activitats extraescolars i complementàries dirigides a la conciliació de la vida familiar i laboral.
2. Totes les activitats, objecte d'esta ordre, es duran a terme en l'àmbit territorial de la Comunitat Valenciana.
Segona. Naturalesa de les ajudes
Les ajudes previstes en la present ordre tindran la naturalesa jurídica de subvencions públiques.
Tercera. Beneficiàries
Podran ser beneficiàries les associacions de mares i pares d'alumnes a què es referix la base primera de la present ordre, que reunisquen els requisits següents:
a) Tindre establida la seua seu i activitat en l'àmbit de la Comunitat Valenciana.
b) Estar inscrites en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Ordre de 4 de novembre de 1996, de la Conselleria de Cultura i Educació.
Quarta. Publicitat i difusió
1. Serà obligació de les entitats que resulten beneficiàries de les ajudes regulades en la present ordre fer conéixer de manera inequívoca que es tracta d'una acció subvencionada per la Direcció General de la Dona i per la Igualtat de la Conselleria de Benestar Social i cofinançada pel Fons Social Europeu, havent de sotmetre's al reglament núm. 1.828/2006, de 8 de desembre, (DOUE 27/12/2006) i al preceptiu pla de comunicació, segons el que disposa la secció primera del capítol II del reglament, sobre les activitats d'informació i publicitat que han de dur a terme els estats membres en relació amb les intervencions dels Fons Estructurals.
2. Així mateix, hauran d'incorporar, en tot el material imprés que es derive de les activitats objecte de la present ordre, els logotips de la Generalitat, del Pla d'Igualtat d'Oportunitats entre Dones i Hòmens i del Fons Social Europeu.
Quinta. Activitats subvencionades
1. L'entitat sol·licitant podrà presentar un màxim de dos programes i/o activitats a subvencionar.
2. Els programes objecte de les ajudes de la present convocatòria hauran de reunir els requisits següents:
a) Les activitats seran dutes a cap per alumnes compresos, exclusivament, fins als dotze anys d'edat.
b) Les activitats i programes es realitzaran en la franja horària de 07.00 h a 09.00 h i/o en períodes vacacionals.
c) Les activitats per a les quals se sol·licite l'ajuda, es desenvoluparan durant l'exercici 2010.
Sexta. Cofinançament
1. La Conselleria de Benestar Social, a través de la Direcció General de la Dona i per la Igualtat, finançarà fins un màxim del 50% del cost total del projecte.
2. En el cas que, després d'adjudicar les ajudes sol·licitades per les distintes entitats, hi haja disponibilitats en la dotació pressupostària per a la cobertura de la present convocatòria, estes disponibilitats es podran prorratejar entre les distintes entitats, d'acord amb la valoració concedida segons el que disposa la base octava d'esta convocatòria, amb un límit màxim del 75% del cost total de cada projecte.
Sèptima. Presentació de sol·licituds, documentació i termini
1. Les sol·licituds es presentaran en dos exemplars en qualsevol dels registres de les direccions territorials de la Conselleria de Benestar Social o en qualssevol altres de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això els models normalitzats establits a este efecte i que figuren en la present ordre com a annex II.
2. La sol·licitud a què es fa referència en el paràgraf anterior haurà d'anar acompanyada de la documentació següent:
a) Fitxa descriptiva dels programes a subvencionar segons model de l'annex III d'esta ordre.
b) Certificació del/la director/a del centre educatiu on es realitzaran les activitats objecte de subvenció, sobre l'adequació del projecte o programa al pla general d'activitats del referit centre, amb indicació expressa de la data d'inici, horari setmanal i seu lloc de realització.
c) Certificació del titular de la secretaria de l'entitat que acredite l'acord de l'associació pel qual es va efectuar el nomenament del seu representant, així com que té capacitat suficient per a fer qualsevol classe de domiciliació bancària per compte de l'associació.
d) Autorització expressa del/de la representant de l'associació a la Conselleria de Benestar Social, inclosa en l'apartat C de la sol·licitud, perquè esta comprove les seues dades d'identitat per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril. No obstant això:
- Si de la comprovació efectuada resultara alguna discordança amb les dades facilitades per ell, l'òrgan instructor estarà facultat per a dur a cap les actuacions procedents per a aclarir-la.
- Si no presta el seu consentiment, haurà d'aportar fotocòpia compulsada del seu document nacional d'identitat, passaport o número d'identificació d'estranger, segons escaiga.
e) Autorització expressa a la Conselleria de Benestar Social, inclosa en l'apartat C de la sol·licitud, perquè esta comprove telemàticament les dades fiscals identificatives de l'associació sol·licitant que es troben en poder de l'Agència Estatal d'Administració Tributària. No obstant això, si de la comprovació efectuada resultara alguna discordança amb les dades facilitades per esta en la seua sol·licitud, l'òrgan instructor estarà facultat per a fer les actuacions procedents per a aclarir-la.
Si no dóna eixa autorització, haurà d'aportar còpia compulsada del CIF de l'entitat.
f) Dades de domiciliació bancària, segons el model normalitzat de l'annex IV d'esta ordre.
g) Un projecte per cada una de les activitats per a les quals se sol·licita l'ajuda, juntament amb el pressupost de gastos, desglossat per conceptes i programació de l'activitat, d'acord amb les dades relacionades en l'annex III de la present ordre. Si és el cas, s'hi especificaran les característiques i el contingut del mòdul d'igualtat d'oportunitats a impartir en cada una de les activitats.
h) Relació d'alumnes que elaboren cada una de la/s activitat/s perquè se sol·licita l'ajuda, amb indicació de nom i cognoms i data de naixement.
i) Fotocòpia compulsada de la pòlissa de l'assegurança d'accidents de l'alumnat participant.
j) Nombre d'inscripció en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Ordre de 4 de novembre de 1996, de la Conselleria de Cultura i Educació, que cal indicar en l'apartat B de la sol·licitud.
k) Declaració responsable subscrita pel/la representant legal que l'associació no està incursa en cap de les prohibicions per a obtindre la condició de beneficiària de subvencions públiques, de conformitat amb l'article 13 de la Llei 38/2003, de 17 de novembre, General de Subvencions i del compliment d'obligacions de reintegrament de subvencions que, si és el cas, se li hagueren exigit.
3. L'òrgan instructor podrà requerir a l'entitat sol·licitant la presentació de qualsevol altra documentació que es considere necessària per a la tramitació de la subvenció.
4. Quan la sol·licitud no reunisca els requisits establits en la present ordre o no s'adjunte la documentació que, d'acord amb esta, resulte exigible, d'acord amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requeriran les persones interessades perquè, en un termini de 10 dies, esmenen la falta o adjunten els documents preceptius, amb indicació que, si així no ho feren, se'ls tindrà per desistides en la seua petició, amb resolució prèvia que haurà de ser dictada en els termes que preveu l'article 42 de l'esmentada llei. En este supòsit l'òrgan instructor elevarà la corresponent proposta de resolució a la directora general de la Dona i per la Igualtat, qui resoldrà.
5. El termini de presentació de sol·licituds serà d'un mes comptador des de l'endemà de la publicació de la present ordre en el Diari Oficial de la Comunitat Valenciana.
Octava. Valoració de les sol·licituds
1. La concessió de les ajudes es farà per mitjà de concurrència competitiva, entenent per tal aquella que, imputada a un mateix crèdit pressupostari, preveu una eventual pluralitat de sol·licituds i la comparació, en un únic procediment, de les esmentades sol·licituds entre si, d'acord amb els criteris establits en la present convocatòria, estimant les sol·licituds a què s'haja atorgat major valoració, adjudicant les ajudes amb els límits fixats en la base sexta d'esta convocatòria, fins que s'extingisca el crèdit pressupostari.
En el cas que els imports de les ajudes corresponents a les sol·licituds estimades amb major valoració, excedisquen de la dotació pressupostària assignada a esta convocatòria, es procedirà al prorrateig de la quantia corresponent a la dita dotació pressupostària, entre les distintes entitats beneficiàries en funció de la valoració assignada.
2. Les activitats i els programes duts a terme en la franja horària de 7.00 h a 9.00 h tindran prioritat sobre les activitats i programes duts a cap en períodes vacacionals.
3. Tota sol·licitud estarà subjecta a valoració a càrrec d'una comissió, que es constituirà a este efecte, i que avaluarà els projectes per mitjà de l'aplicació dels criteris següents:
a) Els programes o activitats objecte de subvenció que fets per un nombre més gran d'alumnes amb la graduació següent:
Menys de 15 alumnes per activitat 2 punts
Entre 15 i 30 alumnes per activitat 3 punts
Més de 30 alumnes per activitat 4 punts
b) L'amplitud de l'horari de les activitats o programes que es facen durant la franja horària de 7.00 h a 9.00 h:
Dos hores 4 punts
Una hora 2 punts
c) Les activitats realitzades en períodes vacacionals es valoraran com s'indica a continuació:
Tots els períodes vacacionals 3 punts
Període estival 2 punts
Períodes no estivals 1 punt
d) Les activitats en les quals l'edat de l'alumnat que realitze l'activitat objecte de subvenció estiga majoritàriament comprés:
Entre 0 i 3 anys 4 punts
Entre 3 i 5 anys 3 punts
Entre 6 i 8 anys 2 punts
Entre 9 i 12 anys 1 punt
e) Els projectes o programes d'activitats complementàries o extraescolars que es desenvolupen en centres educatius que estiguen ubicats en zones desfavorides socialment i econòmicament, i aquells que estiguen en nuclis urbans on, per les seues circumstàncies de desenvolupament industrial, dificulten la integració de la dona en el món laboral: 1 punt.
f) La qualitat de les activitats a desenvolupar del projecte presentat: 3 punts.
g) Els projectes o programes d'activitats que incloguen en la programació un mòdul d'igualtat d'oportunitats: 1 punt.
4. Examinades i valorades les sol·licituds d'aquells participants que reunisquen els requisits exigits en la present ordre, la comissió de valoració podrà fixar una puntuació mínima, a partir de la qual s'obtindrà l'ajuda.
5. Excepcionalment, per raons d'interés públic, la comissió de valoració podrà elaborar propostes que excedisquen dels criteris establits, quan concórreguen circumstàncies extraordinàries degudament acreditades en l'expedient.
Novena. Comissió de valoració
La comissió de valoració, a què es fa referència en la base anterior, estarà composta per:
a) El/la titular de la Direcció del Servici de Gestió de Programes de la Direcció General de la Dona i per la Igualtat, o persona en qui delegue, com a president/a.
b) El/la titular de la Direcció de Secció del Servici de Gestió de Programes de la Direcció General de la Dona i per la Igualtat, o persona en qui delegue, com a de secretari/a.
c) El/la titular de la Direcció de Secció de Coordinació Administrativa de la Direcció General de la Dona i per la Igualtat, o persona en qui delegue.
d) Els/es coordinadors/es de la Direcció General de la Dona i per la Igualtat en les seus d'Alacant i Castelló, o persones en qui deleguen.
e) Un/a tècnic/a del Servici d'Acció Social de la Direcció Territorial de Benestar Social de València, o persona en qui delegue.
Desena. Resolució
1.La comissió de valoració establida en la base novena de la present ordre elevarà les corresponents propostes de resolució a la directora general de la Dona i per la Igualtat, atenent-hi als criteris de valoració de la base octava, qui resoldrà per delegació d'acord amb el que establix la Resolució de 27 de febrer de 2009, sobre delegació de competències en determinats òrgans de la Conselleria de Benestar Social (DOCV núm. 5.967, de 4 de març de 2009).
2. El termini màxim per a resoldre i notificar la resolució procedent serà de sis mesos comptadors des de la publicació en el Diari Oficial de la Comunitat Valenciana de la resolució per la qual es done publicitat als crèdits per a finançar les ajudes convocades per mitjà de la present ordre, d'acord amb els Pressupostos de la Generalitat per a l'any 2010.
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. No obstant això, si es desestimaren totalment o parcialment sol·licituds per falta de consignació pressupostària i, després de la finalització del termini de resolució, s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini d'un mes comptador a partir de la data de publicació en el Diari Oficial de la Comunitat Valenciana de la resolució de la consellera de Benestar Social que done publicitat a este increment.
5. Les resolucions es notificaran als interessats en els termes que preveu l'article 58 de la Llei 30/1992, de 26 de novembre de Règim Jurídic de les Administracions Públiques i Procediment Administratiu Comú i es farà publicitat de les subvencions concedides d'acord amb el que establix l'article 18 de la Llei 38/2003, de 17 de novembre, General de Subvencions .
6. Contra la resolució de la present ordre, que esgotarà la via administrativa, s'hi podrà interposar recurs potestatiu de reposició en el termini d'un mes, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, davant de la directora general de la Dona i per la Igualtat, qui resoldrà per delegació d'acord amb la Resolució de 27 de febrer de 2009, sobre delegació de l'exercici de competències en determinats òrgans de la Conselleria de Benestar Social; o bé directament recurs contenciós administratiu en el termini de dos mesos a partir de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que es puga interposar qualsevol altre recurs que s'estime pertinent d'acord amb la norma aplicable al fet de què tracta esta resolució.
7. Tota alteració de les condicions tingudes en compte per a la concessió de la subvenció podrà donar lloc a la modificació de la resolució inicial.
Onzena. Obligacions de les entitats beneficiàries
Són obligacions de les entitats beneficiàries:
a) Dur a cap les activitats extraescolars o complementàries subvencionades segons el que preveu esta ordre.
b) Facilitar a la Direcció General de la Dona i per la Igualtat de la Conselleria de Benestar Social les tasques de seguiment i control.
c) Sotmetre's a les accions de control financer de la Intervenció General de la Generalitat i, si és el cas, dels òrgans competents del Fons Social Europeu, en relació amb la subvenció concedida.
d) Comunicar, tan prompte com es conega la concessió de la subvenció sol·licitada i, en tot cas, amb anterioritat al termini de justificació de l'aplicació donada als fons percebuts, l'obtenció d'altres subvencions, ajudes, ingressos o recursos que financen les activitats subvencionades.
e) Presentar, degudament omplides, les enquestes sobre l'activitat subvencionada que facilite la Direcció General de la Dona i per la Igualtat.
f) Presentar una memòria tècnica que incloga i avalue els resultats de les activitats realitzades.
g) Comunicar qualsevol variació que s'haguera produït respecte de les dades consignades en la sol·licitud presentada.
h) Complir totes les obligacions que es troben previstes per al règim de subvencions i ajudes públiques, que li siguen aplicables a la present ordre, de conformitat amb el que disposa el Text Refós de la Llei d'Hisenda Pública de la Generalitat Valenciana i la resta de legislació nacional i comunitària que se li aplique.
Dotzena. Pagament i justificació de les subvencions
1. El pagament de les ajudes i subvencions previstes en esta ordre s'efectuarà amb la justificació prèvia dels programes/activitats subvencionats.
2. Per a la justificació de les ajudes serà necessari presentar la documentació suficient i adequada que acredite els gastos derivats de la realització de les activitats objecte de la present ordre, d'acord amb el que disposa la secció segona del títol VII del Reglament 1.083/2006, del Consell de la Unió Europea, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i la seua normativa de desplegament, corresponents a l'activitat subvencionada que complisquen els requisits formals exigits per a la seua expedició, de conformitat amb el que establix el Reial Decret 1.496/2003, de 28 de novembre, pel qual es regulen les obligacions de facturació.
3. La documentació justificativa haurà de correspondre, ineludiblement, a gastos realitzats durant l'exercici de 2010, i haurà de constar dels documents següents:
a) Memòria financera, que inclourà:
- Taula de gastos individual per a cada activitat amb indicació del nom de l'AMPA, CIF, firma del/la representant legal i segell de l'entitat. En esta es relacionaran els gastos, fent-hi constar número d'ordre, número de factura, data de la factura, concepte, import i percentatge imputat.
- Factures originals o còpies compulsades legalment emeses per l'empresa que s'haja contractat per a fer la/s activitat/és i/o nòmines del personal contractat per l'AMPA. En cas d'imputar-s'hi la Seguretat Social, caldrà presentar, a més de la nòmina, els TC1 i TC2.
- Qualsevol altre tipus de gasto elegible que s'impute haurà de ser justificat amb la corresponent factura en què conste com a client expressament l'AMPA beneficiària i l'activitat o programa subvencionat.
- Justificants de pagament originals o còpies compulsades de les esmentades factures, que proven l'eixida real i efectiva dels fons del compte de l'AMPA beneficiària (extracte bancari senyalitzant els pagaments efectuats en relació a l'activitat subvencionada).
- Annex financer, si és procedent, en el qual es mencionen les incidències econòmiques o els aclariments oportuns que puguen ser rellevants.
- Excepcionalment, per a gastos de poc import o l'especial naturalesa dels quals no admeta el pagament a través de transferència bancària, serà acceptable el pagament al comptat. En este cas els pagaments efectius es faran amb càrrec a la caixa fixa de l'entitat beneficiària, i la justificació documental d'estos haurà d'acreditar-se per mitjà de la factura o equivalent, acompanyada de l'apunt comptable del llibre de gastos de l'entitat beneficiària, on puga identificar-se l'assentament comptable corresponent a la factura
b) Memòria tècnica a què es fa referència en la base onzena de la present ordre, relativa a les activitats realitzades i avaluació dels resultats obtinguts i la seua contribució a la conciliació de la vida familiar i laboral.
c) Les enquestes a les mares i pares de l'alumnat que haja dut a cap les activitats complementàries i/o extraescolars beneficiàries de les ajudes, segons el model d'enquesta disponible en http://www.bsocial.gva.es.
d) Justificant de pagament de la pòlissa d'assegurança d'accidents de l'alumnat.
e) Còpia del material imprés utilitzat per a la difusió de les activitats subvencionades.
4. La documentació corresponent a la justificació de les ajudes haurà de presentar-se, com a data màxima, el dia 16 de novembre de 2010.
Tretzena. Minoració o desistiment sense efectes de la resolució de concessió
1. L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat dels gastos subvencionats i la concessió, després de la presentació de la sol·licitud, d'altres ajudes públiques o privades que en el seu conjunt superen el cost de l'activitat que ha de desenvolupar l'entitat beneficiària, podrà donar lloc a la minoració de la subvenció concedida.
2. L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació, la falta de justificació de l'acció i les altres causes previstes en l'article 37 de la Llei 38/2003, de 17 de novembre, General de Subvencions, donarà lloc a la incoació, per l'òrgan competent per a la concessió de les ajudes, del corresponent procediment, que podrà finalitzar, si és el cas, amb la revocació de la subvenció i l'obligació de reintegrar les quantitats indegudament percebudes i l'interés de demora.
3. En el cas que no es duga a terme la realització de la totalitat del projecte, la subvenció no podrà superar els percentatges d'aportació de la Conselleria de Benestar Social que s'especifiquen en la base sexta d'esta convocatòria, aplicats sobre el cost realment executat.
4. En la tramitació del procediment es garantirà, en tot cas, el dret de l'interessat al tràmit d'audiència.
5. El termini màxim per a resoldre serà de sis mesos des del moment en què s'incoe l'expedient de revocació o minoració, i si és el cas, de reintegrament. Una vegada transcorregut el referit termini sense resolució expressa, suposarà la caducitat del procediment, però no la prescripció de l'acció.
6. Les quantitats que calga reintegrar tindran la consideració d'ingressos de dret públic, a l'efecte del procediment aplicable per a la seua cobrança.
Catorzena. Acceptació de les bases
La participació en la present convocatòria implica l'acceptació de les bases que la regulen.